
Søg 


UFO-Mail nr. 275 


28. november 2018 


Efterlysning i TV Øst 
af sten på Storstrømsbroen 

En forbiflyvende sten blev fanget på en bils automatiske videokamera. Hvor blev den af? 

En af de mere spektakulære fotosager modtaget af Skandinavisk UFO Informations Fotoafdeling til undersøgelse kom 
efter en henvendelse fra meteoriteksperten, daværende lektor Henning Haack, Center for Stjerne- og Planetdannelse 
ved Statens Naturhistoriske Museum, Københavns Universitet. Han havde modtaget en ret så speciel videosekvens fra 
TV2. 



Stillbillede fra videosekvens taget med fastmonteret kamera et såkaldt dashcam i forruden på en bil på vej nordpå 
over Storstrømsbroen den 20. oktober 2015. Øverst i billedfeltet ses et lille mørkt objekt, der på videosekvensen 

kommer til syne øverst i billedfeltet og på et splitsekund flyver ned og forsvinder ud af syne ved autoværnets 
rækværk skråt nede i højre side. 

Foto: Anders Hansen 

Fotografen beretter til medierne, at han på vej hjem fra arbejde over den sidste del af Storstrømsbroen i nærheden af 
Masnedø på vej nordpå ud af øjenkrogen pludselig ser en sten flyve hurtigt forbi bilen og forsvinde. Da han har et 
fastmonteret kamera i bilens forrude aktiveret under kørslen, gennemgår han straks videooptagelsen hjemme for at se, 
om han kan finde den sekvens, hvor stenen kommer flyvende. 

Og det lykkes! 


Meteoritekspert om videoen 

Fotografens spørgsmål er naturligvis, hvad i alverden er dette? Han sender derefter 
sekvensen til TV 2, der henvender sig til geofysikeren Henning Haack, der godt forstår, 
at man finder videoen interessant og bl.a. svarer: For mig at se virker videoen ægte, og 
det ser helt klart ud til, at det er en sten, der falder ned. Alligevel tror jeg ikke på at det 
er en meteorit. Dels er meteoritfald uhyre sjældne - og frem for alt langt sjældnere end 
diverse menneskeskabte ting, der kan få helt almindelige sten til at flyve igennem 
luften. På en bro tænker jeg først og fremmest på sten, der kan have ramt andre biler 
og sendt på en flyvetur. En anden ting er, at det ser ud til, at stenen overhaler bilen 
(måske fordi den blev ramt af en bil bag ved fotografen). En meteorit vil falde næsten 
lodret ned, når den nærmer sig jordoverfladen. 

Den har ganske vist ramt den øvre atmosfære i en vilkårlig vinkel og med en hastighed 
på typisk 15-20 km/s. Nede omkring 50-100 km højde vil den så være bremset ned til 
sin terminalhastighed, hvor tyngdekraft modsvares af luftmodstand. Det er typisk nogle 
hundrede km i timen. Herfra vil den simpelthen falde lodret ned. 

Jeg er derfor bange for, at den interessante video har en mere jordnær forklaring. 

TV2 offentliggør senere på dagen videosekvensen med overskriften: Video vækker 
undren: Falder meteorit ned i Danmark her? 


Konklusion 

Efter grundige overvejelser af sagens omstændigheder er det mest sandsynlige 
scenario, at der kommer et stenslag fra den sidste modkørende bil. En sten der med 
stor hastighed overhaler fotografens bil bagfra og tilfældigt observeres og dokumenteres 
på hans video. 


Senere udvikling i sagen 

Fotografen har efterfølgende til SUFOI's Fotoafdeling bl.a. oplyst: I dagene efter > at 
filmen blev offentliggjort på YouTube, er jeg blevet kontaktet af mange forskellige 
mennesker. Jeg har fået over 50 mails fra folk , der ville have yderligere oplysninger; 
samt flere , der ville købe meteoritten , hvis jeg fandt den. 



af 3 af de i alt kun 11 
billedruder, hvor det mørke 
objekt er at skelne på 
videosekvensen under sit 
tilsyneladende fald nedad th. 
i billedfeltet. Her med tilføjet 
ekstra kontrast og skarphed 
for tydelighedens skyld. 

Foto: Anders Hansen 



Den ukendte finder fremviser i 


Jeg er også blevet kontaktet af to dykkere der ville forsøge at søge efter den i 
vandet. Jeg kører over broen hver dag og kunne , de efterfølgende dage se 
mennesker på broen , som gik og søgte efter stenen. 

En person har fundet en mulig meteorit ved at feje 200 meter af broen med en 
kost om natten. Han havde også prøvet at gå med en metaldetektor > med der 
var for meget armeringsjern i broen. 

Jeg kender ham ikke personligt. Han kontaktede mig pr. telefon (hemmeligt 
nummer) og fortalte , at han havde fundet en meteorit på broen. Efterfølgende 

videoklippet den lille sten fundet på 
Storstrømsbroen. Men hvor er den? 
Og er der tale om en meteorit 
dumpet ned fra rummet? 

frem. 


har han pr. post sendt mig et par billeder og en video fra broen på en USB 
nøgle , hvor han fremviser denne sten. 

Jeg gjorde ham opmærksom på , at stenen skal overdrages til Geologisk Museum. 
Jeg har selv tilbudt at køre ind med stenen , hvis han ikke selv ønsker at stå 


Jeg har desværre ikke hørt fra ham siden. 


Sten fundet? 

Pa YouTube har fotografen efterfølgende uploaded endnu et klip fra videoen, hvor man meget kort efter den første 
"stensekvens" ser endnu en sten (eller den samme?), der hurtigt bevæger sig fra højre mod venstre i billedfeltet. 
Denne videosekvens viser altså en hånd med en sten angiveligt fundet på broen. En konkret fysisk ting, som kan 
forskere kan undersøge og bestemme oprindelsen af. 

Læs flere detaljer om stenen fra Storstrømsbroen i bogen Ildkugler over Danmark - om sten der aldrig fløj. 


Se videoer om sagen 

http://nyhederne.tv2.dk/samfund/2015-10-21-video-vaekker-undren-falder-meteorit-ned-i-danmark-her. 
Videosekvens på YouTube: https://www.youtube.com/watch?v=gEgOAQS3VnQ. 


Fornyet efterlysning af stenen 

I forbindelse med udgivelsen af bogen „Ildkugler over Danmark - om sten der aldrig fløj" efterlystes finderen af den lille 
sten på Storstrømsbroen. Det fik TV Øst til at besøge Ole Henningsen den 14. november 2018 og lave et indslag til 
aftenens udsendelse. 



14 NOVEMBER BOG OM ILDKUGLER OVER DANMARK 

* : 

Videojournalist Peter Kryger, TV Øst, Vordingborg, på optagelse hos SUFOI's Ole Henningsen. Se indslaget og 
efterlysningen af stenen på Storstrømsbroen: https://www.tveast.dk/nyheder/14-ll-2018/1930/bog-om- 
ildkugler-over-danmark. 


Foto: Ole Henningsen 

Selvom der er gået 3 år siden, videoerne dukkede op, er der stadig en minimal chance for, at den fundne sten er gemt 
og måske ligger i en skuffe et sted. Har nogle af læserne flere oplysninger om stenen, er man meget velkommen til at 
henvende sig til Ole Henningsen via www.ufo.dk. 

Hvis stenen kommer til veje, vil den blive undersøgt af metoriteksperter, og efter studiet vil danske forskere i heldigste 
fald kunne føje endnu en sjælden gæst fra verdensrummet til samlingen, og i så fald udbetale danekrædusør til 
finderen. 

https://www.tveast.dk/artikel/ole-udgiver-bog-om-flyvende-ildkugler-og-kommer-med-en-usaedvanlig-efterlysning 


Køb årets julegave nu og spar 25 % 


Bogen om de mystiske fund : Ildkugler over Danmark - om sten der aldrig fløj er 
på 134 sider, i A4-format, med illustrationer i farve og s/h, stikordsregister og mange 
kildehenvisninger. 

Bogens forord er skrevet af astrofysikeren Michael Linden-Vørnle. 

Normalpris: kr. 159. 

Tilbudspris: Kr. 119,25. Du sparer kr. 39,75. Bestil her. 

Få en gratis læseprøve her. 



Tilbuddet gælder til og med 31. december 2018. Derefter stiger prisen igen til normalprisen. 


Nyt fra SUFOI's Fotoafdeling 

Af Ole Henningsen 


Ildkugler over Danmark 

- om sten der aldrig fløj 

2770 Kastrup 15. august 2018 

I Tårnby på Amager får observatører øje på et lys lavt over horisonten og beretter herom til SUFOI's Fotoafdeling bl.a.: 

Lys der konstant flyver i lav højde og lav hastighed vest til øst til vest. Mod øst er lyset rødt mod vest skifter det til 
grønt. Der et desuden et hvidt lys der blinker som kun er synligt kort tid. Ingen støj og observationen har nu varet i 
min. 20 minutter. Det er helt sikkert ikke et fly eller en helikopter. Muligvis en drone? Men den flyver tilsyneladende 
midt i lufthavnens indflyvningskorridor. Har filmet med mobiltelefon. 

Videoen er optaget på min Sony z3 mobil. Observationen blev kort bevidnet af min kone, der gik i seng. Selv fortsatte 
jeg observationerne yderligere 30 minutter, så hele observationen varede ca. en time fra start til slut. Lyset var højere 
over horisonten, når det var rødt og lavere, når det var grønt. Når det var grønt, passerede det bag flere træer og 
husgavle. Jeg havde desværre ikke plads på telefonen til længere optagelse end den fremsendte. 



Stillbillede fra starten af den modtagne videosekvens (øverst) viser det meget lille lys på den mørke himmel 
yderst th. i billedfeltet. Herover ses to kraftige udsnitsforstørrelser fra videoen med ændrede lys- og 
kontrastforhold i forsøg på at tydeliggøre det observerede lys. 

Fotoafdelingens undersøgelser og konklusion 

I forbindelse med SUFOI's Fotoafdelings efterforskning af sagen kontaktedes bl.a. adskillige dronefirmaer for at høre, 
om de havde flyvninger i det pågældende område og tidsrum, f.eks. i relation til fjernvarmekortlægning - evt. lækager - 
termografering af fjernvarmenet etc., eller evt. uddannelse med natflyvning af droner. Ingen af de kontaktede firmaer 
havde dog haft flyvninger, men flere gav udtryk for, at lysfænomenets udseende på videoen lignede en droneflyvning, 
muligvis ulovlig, da den fandt sted tæt på Kastrup Lufthavns område. Der er tale om et ret lille lysfænomen i videoens 
billedfelt, men Fotoafdelingen er ikke i tvivl om, at netop en lysførende drone er årsagen til observationen. 


2770 Kastrup 19. november 2018 

Fra et fly på vej mod landing i Kastrup Lufthavn får en passager øje på et halofænomen, hvor flyets skygge aftegnes på 
nærliggende skyer med en rund regnbuefarvet ring omkring. Da han vil fotografere fænomenet, får han også på 
kameraets display øje på en lille mørk aftegning i nærheden af flyets skygge. Aftegningen ses også på de næste to 
billeder, han skynder sig at tage. Undervejs under fotograferingen ser aftegningen ud til at foretage sik-sak bevægelser 
i forhold til flyets skygge. 



fr 

Det ene af de 
modtagne fotos 
samt 

udsnitsforstørrelse 
med den mørke 
aftegning 
(herover). 

Kraftige ændringer i lys- og kontrastforhold m.v. i billedbehandlingsprogram viser på en udsnitsforstørrelse af et 
af de øvrige modtagne optagelse andre små mørke aftegninger. 


SUFOI's konklusion 

Fotoafdelingens gennemgang af billederne viser, at kameraet automatisk har forsøgt at fokusere, dvs. stille skarpt på 
halo-fænomenet - og dermed skyformationerne. Disse er imidlertid ikke skarpt aftegnet, medens selve rammen om 
kabinevinduet og dermed ret små urenheder på kabinevinduets 4 sider er rimeligt skarpe og specielt fremtræder 
markante. Fotoafdelingen er ikke i tvivl om, at den største og mørkeste aftegning viser en urenhed på kabinevinduet, 
som kameraet bedre automatisk har kunnet fokusere på end på det gloriefænomen og dermed skyerne, der er målet 
for fotograferingen. 

Den største af aftegningerne har man sagtens kunnet se på kameraets display, der var tæt på kabinevinduet, medens 
man næppe har bemærket den ved bagefter at se på - og gennem - vinduet. Derfor kan aftegningen sagtens være 
fremtrådt sik-sakkende, som beskrevet af observatøren. 


3730 Nexø 19. november 2018 

En observatør ved Bodilsker vest for Nexø på Bornholm beretter i en 
henvendelse til Bornholms Radio (P4 Bornholm) bl.a. Jeg kigger meget 
op og har en god kikkert > ser ofte ISS rumstationen , men det er ikke 
den denne gang. Det er svært at bedømme attituden på lyset; men 
det er ikke langt ude. Lyset er 10-15 så stort som når ISS kommer 
forbi og meget kraftigt. Ingen lyde og ingen plots på Radar24. 

Han tilføjer: Det mest mærkelige lys jeg har set på himlen , det var 
trekantet; men bliver desværre rundt på filmen. Bornholms Radio 
videresender den modtagne video-optagelse til SUFOI's Fotoafdeling 
og spørger, om vi kan hjælpe med en identifikation af det lys, der er 
filmet tidligt om morgenen på østhimlen. 

Udsnitsforstørrelse af stillbillede 

fra videoens slutning viser en 
rund aftegning. Dette skyldes, at 
kameraets autofokusering 
forgæves forsøger at stille skarpt 
på et lille lys på en hovedsagelig 
mørk himmel. Aftegningen viser 
derfor ikke det korrekte udseende 
af lyset men en rund lysplamage. 



Stillbillede fra starten af den modtagne 
video viser et klart lys over horisonten på 
østhimlen inden solopgang. 

Udskrift fra planetarieprogrammet Stellarium 19. november 2018 kl. 06.35 viser planeten Venus over horisonten 
sydøst. 


SUFOI's konklusion 

Ud fra videoens udseende og fotograferingsretning er der ingen tvivl om, at observatøren har observeret og filmet den 
stærktlysende planet Venus på morgenhimlen. At lyset kan opfattes som f.eks. trekantet er en velkendt illusion, hvor 
man også ser meget klare stjerner og planeter bevæge sig uroligt omkring en bestemt position på himlen. Dette 
skyldes blandt andet luftens uro, ofte kombineret med ubevidste øjenbevægelser. 

At der virkelig har været tale om Venus kan man selv forvisse sig om ved i den kommende tid på morgener med klart 
vejr noget inden solopgang at gå ud og iagttage de flotte syn af Venus på østhimlen. 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 

i 2019 


og vælg en bog 


Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her. 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling foregår via netbank til konto 3113-9117725. Brug venligst kortkode 01 og anfør navn, adresse og 
bestillingsnummeret (fx B-033) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


Vælg 1 af disse 4 titler 


Ildkugler over Danmark 

- om sten der aldrig fløj 



Ildkugler over Danmark 
Værdi: Kr. 159,- 
Bestillingsnr.: B-088 



UFO'er - Myter og viden 
Værdi: Kr. 149,- 
Bestillingsnr.: B-087 




Mysteriet om UFO'er 
Værdi: Kr. 54,- 
Bestillingsnr.: B-033 



Firestorm 
Værdi: Kr. 89,- 
Bestillingsnr.: B-054 


UFO-Mail udgives af Skandinavisk UFO Information 


http://www.sufoi.dk/ufo-mails/um-2018/uml8-275.phpp4/04/2019 21:19:48] 


















UFO-Mail nr. 275 - Gratis nyhedsbrev - ufo - sufoi.dk - ufo.dk 


© SUFOI 2018. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI. Print og fotokopier af indhold fra UFO-Mail er belagt med Copydan-vederlag. 

Fljemmeside Send UFO-Mail til en ven Tegn anbonnement Opsig abonnement 




© Skandinavisk UFO Information - SUFOI • Eilekiersvej 14, 4100 Ringsted 



http://www.sufoi.dk/ufo-mails/um-2018/uml8-275.phpp4/04/2019 21:19:48] 




